Здравейте, физическо лице съм, искам да отдавам апартамент под наем чрез booking, какъв данък дължа, трябва ли да имам разрешение от съседите, трябва ли да регистрирам имота като ваканционен?




Отдаване на апартамент под наем чрез Booking.com
================================================

 

Здравейте, Деница,


Всяко физическо лице, което получава посреднически услуги от чуждестранни контрагенти като Booking или Airbnb, има задължение за специална ДДС регистрация по българския закон (чл.97а от Закона за ДДС), която се различава от общия режим. При този специален режим ставката също е 20%. С нея се облагат обаче само комисионите, които собственикът на имота дължи на Booking за посредническата услуга по намиране на наемател (клиент). В случая ДДС регистрацията трябва да се направи не по-късно от 7 дни преди датата, на която наемодателят получи първата посредническа услуга от чуждестранния доставчик (Booking). Това означава, че регистрацията трябва да е направена преди започване на дейността по отдаване под наем. Това задължение е ежемесечно, както и подаването на ДДС регистри и декларации. Приходите от отдаването на апартамента не се облагат по ДДС.  

Доходите от краткосрочно отдаване под наем се облагат с данък общ доход. 


Нямате задължение да искате разрешение от Вашите съседи за отдаването под наем на имота по този начин.


Възможно е, но не е задължително да регистрирате и категоризирате апартамента като обект за нощувки. Това се прави в Общината. След регистрацията следва да начислявате данък на гостите спрямо нощувката и да отчитате тези пари в Общината. На следния линк може да получите подробна информация за процедурата:  

<http://info-sofia.bg/> 


Успех в начинанието! 


Поздрави,  

Надежда




Както съм посочила в предния си отговор, не се касае за хотелиерска дейност съгласно Закона за туризма, поради което не е задължително да регистрирате дейността в общината, както и да се налага съгласие на съседите – етажни собственици.




Здравейте, Деница Григорова, 


в случая не се касае за хотелиерство съгласно разпоредбите на Закона за туризма, тъй като освен настаняване, наемодателят не предлага други основни туристически услуги като хранене и транспортиране. Относно данъчните задължения за реализирани доходи от участие са приложими чл. 31 и следващите от Закона за данъците върху доходите на физическите лица. За краткосрочно отдаване под наем на апартамент в сграда в режим на етажна собственост управителят и общото събрание на етажната собственост нямат компетентност. Единствено е възможно увеличение на таксата, която заплаща собственикът за разходите за управление и поддръжка на общите части от трикратния до петкратния размер, определен с решение на общото събрание. 


За допълнителна информация можете да се свържете с мен на посочения телефон.


Поздрави,  

адв. Николина Митова  

0898 303092


